ΓΡΑΠΤΗ ΕΡΩΤΗΣΗ E-0910/01

υποβολή: Luis Berenguer Fuster (PSE) προς την Επιτροπή

(28 Μαρτίου 2001)

Θέμα: Φραγμοί στην είσοδο νέων επειχειρήσεων στον ισπανικό τομέα ηλεκτρικής ενέργειας

Το ισπανικό Δικαστήριο Προάσπισης του Ανταγωνισμού (TDC) στην έκθεσή του σχετικά με τηνπόθεση της συγχώνευσης των επιχειρήσεων Endesa και Iberdrola προβαίνει σε μια ενδελεχή ανάλυση τωνφισταμένων φραγμών στην είσοδο νέων επιχειρήσεων στον τομέα ηλεκτρικής ενέργειας στην Ισπανία. Οι φραγμοί αυτοί είναι συνοπτικά οι εξής: κανονιστικοί κίνδυνοι, εξωτερική απομόνωση, ύπαρξη στοιχείων ενεργητικού στρατηγικού χαρακτήρα,περβολικός βαθμός συγκέντρωσης, κάθετη ενοποίηση και είσπραξη κόστους μετάβασης στον ανταγωνισμό. Όλα αυτά καθιστούν την ισπανική αγορά ηλεκτρισμού ελάχιστα αμφισβητήσιμη.

Στο κεφάλαιο το αναφερόμενο στο κόστος μετάβασης στον ανταγωνισμό το DTCπογραμμίζει οτι η ύπαρξη της αντισταθμιστικής του κάλυψης θα περιόριζε την είσοδο νέων επιχειρήσεων στον τομέα για δυό λόγους: πρώτο, γιατί οι τιμές του pool δεν θα αντανακλούσαν την πραγματική κατάσταση της αγορά ς, και δεύτερο, το ανώτατο όριο στις τιμές συνεπάγεται τέτοιες δυσκαμψίες που θα αυξήσουν τους κινδύνους για τους νεοεισερχόμενους, από άποψη ανακτησης των επενδύνσεών τους, δοθέντος ότι το όριο αυτό (6 πεσέτες το κιλοβάτ) ισχύει αδιακρίτως για όλους.

Συμφωνεί η Επιτροπή με τα πορίσματα της ανάλυσης του TDC σχετικά με τον τομέα του ηλεκτρισμού στην Ισπανία;

Απάντηση της κας de Palacio εξ ονόματος της Επιτροπής

(5 Ιουνίου 2001)

Η Επιτροπή επισημαίνει ότι η οικονομική ανάλυση της αγοράς ηλεκτρικής ενέργειας στην Ισπανία, στην οποία αναφέρεται το Αξιότιμο Μέλος του Κοινοβουλίου, εκτελέστηκε από τις αρμόδιες ισπανικές αρχές αντι-τραστ (Tribunal de Defensa de la Competencia) στο πλαίσιο της συγχώνευσης των δύο μεγαλυτέρων εταιριών παραγωγής ηλεκτρικής ενέργειας στην Ισπανία, ήγουν της Endesa και της Iberdrola.

Η ανάλυση της Επιτροπής σε ό,τι αφορά την ευρύτερη αγορά ηλεκτρικής ενέργειας στην Ευρώπη συνοψίζεται στην ανακοίνωση της Επιτροπής προς το Κοινοβούλιο και το Συμβούλιο σχετικά με την ολοκλήρωση της εσωτερικής αγοράς ενέργειας(1). Στην ανακοίνωση αυτή, η Επιτροπή σκιαγραφεί τις ενθαρρυντικές προόδους που έχουν σημειωθεί όσον αφορά στην ανάπτυξη της αγοράς της ηλεκτρικής ενέργειας και φυσικού αερίου στην Ευρώπη.

Ωστόσο, δεν έχει εισέτι επιτευχθεί ο τελικός στόχος για τη συγκρότηση μίας εντελώς ολοκληρωμένης αγοράς. Αυτός είναι ο λόγος για τον οποίο η Επιτροπή προτείνει πλέον κανόνες σχετικά με τη δημιουργία ουσιαστικά ολοκληρωμένης νέας αγοράς, αντί της σημερινής κατάστασης που χαρακτηρίζεται από δεκαπέντε κατά το μάλλον ή ήττον απελευθερωμένες αλλά ως επί το πλείστον εθνικές αγορές.

Η Επιτροπή θεωρεί ότι με την έγκριση των προτάσεων αυτών εκ μέρους του Ευρωπαϊκού Κοινοβουλίου και του Συμβουλίου θα αντιμετωπισθούν τα κύρια εμπόδια που εξακολουθούν να παρεμποδίζουν τη δημιουργία μίας ουσιαστικά λειτουργικής εσωτερικής αγοράς και θα επιταχυνθεί ο ρυθμός ανοίγματος της αγοράς. Ιδίως, αναμένεται να έχει θετικές επιπτώσεις στην αντιμετώπιση των βασικών προβλημάτων που εξακολουθούν ναφίστανται στα περισσότερα των κρατών μελών, προβλημάτων που είναι εν πολλοίς ανάλογα με τα εντοπισθέντα από τις αρμόδιες αντι-τραστ αρχές της Ισπανίας όσον αφορά την Ισπανική αγορά στα οποία αναφέρεται για το Αξιότιμο Μέλος του Κοινοβουλίου.

Η Επιτροπή έχειπόψη τους ισχυρισμούς που διατύπωσε η αρμόδια αντι-τραστ αρχή της Ισπανίας όσον αφορά το Ισπανικό νομικό καθεστώς για την αντιστάθμιση του λανθάνοντος κόστους (CTC). Η Επιτροπή εξετάζει επί του παρόντος τη συμβατότητα του καθεστώτος αυτού προς τους κοινοτικούς κανόνες για τις κρατικές ενισχύσεις. Στην ως άνω ανάλυση η Επιτροπή θα λάβειπόψη όλα τα καθοριστικά στοιχεία, όπως οι πρόσφατες νομοθετικές τροποποιήσεις που καθιέρωσαν οι ισπανικές αρχές καθώς και οιουσδήποτε άλλους Κοινοτικούς κανόνες ή στοιχεία της νομολογίας σχετίζονται ενδεχομένως προς τον ως άνω φάκελο.

(1) COM(2001)125 τελικό.